A metszőolló pengék két különböző típusát különböztetjük meg; ezek a mellévágó és a rávágó pengék. Mindkét típus rendelkezik előnyös tulajdonsággal, illetve optimálisak bizonyos feladatok végzésére. A mellévágó metszőollók precíz vágóéllel és ívelt ellenpengével rendelkeznek. Mivel a vágóél szorosan illeszkedik az ellenpengéhez, így a roncsolás mértéke minimális. Ennek köszönhetően a sebgyógyulás gyors, így a növénybetegségek kialakulásának kockázata alacsonyabb. Az ilyen ollók ideálisak a közepes és vastag ágak levágására. A rávágó metszőollók robusztus megjelenésükről ismerhetők fel, ennek ellenére a vékonyabb ágak metszésére ideálisak. Előnye, hogy kisebb erőkifejtés mellett nagyobb vágóerő kifejtésére alkalmas, így nagyszerűen alkalmazható nagyobb ültetvényeken is, illetve nagyszerű szolgálatot tesz keményebb ágkeménység esetén.